اؤزللیکله مشهور قادینلارین ترجیح ائتدیگی "بادام گؤز" استتیک عملیاتی سون ایللرده گئتدیکجه آرتیر.
پلاستیک رکونستروکتیو و استتیک جراحی متخصصی دکتر یاووز اؤزسولار، مشهور قادینلارین ترجیح ائتدیگی و سون ایللرده گئتدیکجه یاییغینلاشان "بادام گؤزو" استتیک عملیاتی حاقیندا بیلیگی وئردی.
بلا حدید و کندال جنر کیمی سوپر مودللر سایه‌سینده متداول اولان بادام شکلینده یوخاری قالخمیش گؤزلر، تکجه مشهورلار طرفیندن دئییل، گؤرونومونه اؤنم وئره‌ن هر کس طرفیندن ترجیح ائدیلیر.
عملیاتین علمی آدینین کانتوپلاستی/کانتوپکسی اولدوغونو ایفاده ائد‌ن دکتر یاووز اؤزسولار، عملیاتدا هم گؤز قاپاقلاری و اطرافیندا اولوشان شیشلرین آرادان قالدیریلدیغینی هم ده گؤزلره داها چکیک بیر گؤرونوم وئریلدیگینی سؤیله‌دی.
بو شکیلده باخیشلارین داها تأثیرلی حالا گلدیگینی ایفاده ائد‌ن دکتر اؤزسولار،
"عملیاتلا گؤزلر داها یاتای و چکیجی گؤرونور" دئدی.
بادام‌ گؤز عملیاتینین اوزه داها گنج بیر ایفاده وئردیگینی قید ائد‌ن دکتر اؤزسولار،
"تخمیناً ۱ ساعت داوام ائد‌ن بو عملیاتدان سونرا عموماً خسته‌نین خسته‌خانادا قالماسینا احتیاج اولمور. بیر هفته ایچینده تام ساغالما الده ائدیلیر و خسته هئچ بیر پروبلئم اولمادان یئنی گؤرونومو ایله حیاتینا داوام ائدیر" دئیه دانیشدی.
